《鸡鸣山短歌》
清代·杜堮

饮马下白登，挥辔出开平。每有早行人，至此闻鸡鸣。

岧岧飞狐岭，黯黯沙城戍。亦有投止客，夜听鸡鸣去。

鸡鸣星始稀，寒霜拂人衣。关河不可极，游子常怀悲。

鸡鸣天下晓，西风吹白草。行路古今难，人共沙场老。

作者简介：杜堮（1764―1859），字次厓，号石樵，山东滨州人。嘉庆六年（1801）进士。曾任职于翰林院，外放顺天和浙江学政，任内阁学士兼礼部侍郎，兵部和吏部侍郎等职，加太子太保衔，赠大学士，谥号“文端”，著有《遂初草庐诗集》《杜文宣公自订年谱》。